kardosdrur/scandi-wiki huggingface dataset:
Radio Weekend

Radio Weekend var en radiostation, der sendte på 103.9 Mhz, fra senderen på Jægersborg Vandtårn i weekenden. 

Radiostationen blev dannet af Torben Plank Henriksen og Kim Håkonsson. 

De to iværksættere havde dannet foreningen: Foreningen for fri radiokommunikation i Gentofte. Og med fokus på sport, kultur og nyheder søgte de Gentofte Kommune om sendetilladelse.

Foreningen de bestod af tre personer. De begyndte herefter at samle penge ind via forhåndsaftaler med regionale såvel lokale handlende. De fik også et bidrag fra Tuborgfonden på 25.000 kr og økonomisk støtte fra Gentofte Handelsstandsforening og Håndværkerforeningen.

Resten af økonomien blev fundet af de to iværksættere.

Stationen sendte først fra The Voice studierne med hjælp fra Otto Reedtz Thott i 1989.

Senere blev der lavet en aftale med en direktør på Travbanen i Charlottenlund. Han tilbød radioen nogle lokaler, der skulle sættes i stand. Det betød at radioen flyttede ud af byen. Det betød også en uafhængighed fra The Voice.

De interimistiske studier var lokaliseret under den gamle tribune på Charlottenlund Travbane. Radio Weekend blev i 1991 solgt til Radio Uptown. 

Radio Weekend sendte fra torsdag til søndag midnat. De delte bånd med The Voice og Radio Uptown.

Radioen toppede med mere end 30.000 lyttere inden den blev fusioneret med den daværende Radio Uptown, som var ejet af Egmont.

Flere af radioens medarbejdere blev senere ansat på Radio Uptown, The Voice, HSR samt Danmarks Radio. Senere hen dukkede flere af medarbejderne op som ansatte på TV2 og Tivoli i København.

Værter 
 Henrik Wacher
 Jesper Jørgensen
 Klaus Hansen
 Lars Hall
 Lars Hartvig
 Patrick Bay Damsted (1989-1991)
 Henrik Dresler
 Signe Røpke
 Kasper Krüger

Weekend
Jægersborg
Dåbsfad

Dåbsfad eller dåbskedel, er en løs indsats til døbefonten i en kirke. Det er som regel af metal, og ofte udsmykket med bibelske motiver. Dåb finder i almindelighed sted i kirken under en gudstjeneste.

Se også 
 Dåb

Eksterne henvisninger

Dåb
Kirkeligt interiør
Kristendom
Kasper Krüger

Kasper Krüger er adm. direktør for det nu lukkede Sky Radio i Danmark, der er en del af News Corporation. Hans tilbageværende opgave er at føre sag mod den danske stat for at sikre økonomisk kompensation for Sky Radios påståede manglende dækning i Danmark. I 2008 begyndte Kasper Krüger at arbejde som konsulent, bl.a. for P2 på DR.

Kasper Krüger ejer i dag rettighederne til brug af navnet Uptown i forbindelse med medievirksomhed i Danmark og EU. 15. november 2010 havde musikvideokanalen Uptown TV premiere, med en sendeflade, der udelukkende består af musikvideoer med danske kunstnere. 

Kasper Krüger er født og opvokset i Farum, nord for København, er uddannet cand.polit. og har arbejdet som radiovært på bl.a. Radio Uptown. Derudover har Kasper Krüger været opstillet for Venstre til fire folketingsvalg fra 1998-2007, og var i 2010 kortvarigt indkaldt som stedfortræder for Forsvarsminister Gitte Lillelund Bech. Kasper Krüger var opstillet, som borgmesterkandidat, ved kommunalvalget i november 2009 i Furesø Kommune og blev valgt som 2. viceborgmester.

Kasper Krüger har fire børn.

Erhvervsfolk fra Danmark
Radioværter fra Danmark
Personer fra Farum
Folketingskandidater fra Venstre
Ching-Chi

Ching-Chi er er kinesisk begreb. Ching-Chi kan oversættes med seksuel energi, deer opfattes som den energi, som giver orgasmen og kan sætter livet i gang. Den skabes naturligt igennem livet. Man kan spise og drikke ting, som forstærker mængden af Ching-Chi. Man kan også lave Ching-Chi ved at forfine Qi. Man kan også cirkulere Ching-Chi og derved få de forskellige muskler i kroppen til at få orgasme. Derudover kan man kanalisere den over i et andet menneske, eller forfine det til Shen, som er guddommelig energi.

Kinesisk kultur
Østerlandsk filosofi
Korsknap (art)

 
Korsknap (Glechoma hederacea) er en 10-25 cm høj urt, der vokser i enge eller vejkanter. De krybende stængler på de ikke-blomstrende skud kan blive op til 120 cm lange. Planten er giftig for kreaturer, særlig heste.

Beskrivelse 
Korsknap er en flerårig urt med en krybende til opstigende vækst. Stænglerne er firkantede og behårede. De langstilkede blade sidder modsat, og de er nyreformede eller bredt ægformede med rundtakket rand. Oversiden er mørkegrøn, mens undersiden er lysegrøn. Begge sider er stivhårede.

Blomstringen sker i april-juni, hvor man finder blomsterne siddende parvis i bladhjørnerne. De enkelte blosmter er blåviolette (af og til hvide eller lyserøde) og uregelmæssige med to hovedlæber. Frugterne er kapsler med nogle få frø i hver.

Rodnettet består af trævlerødder, der udspringer fra den krybende jordstængel, som også sætter de 10-20 cm høje, overjordiske skud.

Højde x bredde og årlig tilvækst: 0,50 x 0,30 m (50 x 30 cm/år)

Voksested 

Korsknap er udbredt i Europa (også i Danmark), Lilleasien, Kaukasus og Centralasien. Den foretrækker nitratrige og fugtige voksesteder som skovbryn, levende hegn, vejkanter og buskadser langs vandløb, og den kan findes i lyse løvskove på fugtig bund. Derfra er den indvandret til de dyrkede marker, hvor den optræder sammen med andre velkendte ukrudtsarter.

Den er almindelig i Østjylland og på Øerne.

I Sandlyng Mose i Vestsjælland findes arten sammen med bl.a. bøg, hundegræs, alm. røn, blåtop, burresnerre, bølget bunke, dunbirk, engnellikerod, engrørhvene, kærtidsel, lav ranunkel, mælkebøtte, skvalderkål, stilkeg, stor fladstjerne, stor nælde og tørst
.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Violette blomster
Vekao

Vekao er betegnelsen for et produkt med et meget lavt kakao- eller chokoladeindhold. Vekaoprodukter bruges og markedsføres normalt som erstatningsprodukter for chokolade- og kakaovarer med et langt større kakaoindhold. Det kan f.eks. være vekaopulver til kakaomælk som typisk indeholder 10-20% kakao.

Producenter af vekao 
 
Kraft Foods
 Nestlé

Henvisninger 
Regler for betegnelsen af kakao-, chokolade- og vekaoprodukter kan findes i Bekendtgørelse om kakao-, chokolade- og vekaovarer

Noter 

Chokolade
Tomb Raider: The Lost Artifact

Tomb Raider III: The Lost Artefact er et computerspil udviklet af Core Design og udgivet af Eidos Interactive. Det blev udgivet i 2000, eksklusivt til PC. The Lost Artefact er en udvidelse til Tomb Raider III, og indeholder derfor kun 6 baner + en træningsbane i Laras hjem, som også var med i Tomb Raider III.

Historie 
The Lost Artefact starter præcis hvor Tomb Raider III slutter. Lara får nys om at Dr. Willard, som hun lige har besejret i en noget muteret monsterudgave, har en femte artefact, som han holder gemt på sit slot i Skotland. Lara drager derfor til hans ældgamle slot, hvor der er fyldt med fælder, vagter og mystiske hunde, der kommer til live fra deres statueform, for at angribe Lara. Hun finder ud af, at "The Hand of Rathmore" er blevet stjålet fra den sikkerhedsboks den var opbevaret i, og at der fra dens tidligere observering, flyder med noget livsfarligt radioaktivt væske. Lara finder ud af, at der også er fundet spor af væsken i udgravningen på Shakespeare's Cliff, hvor tunnellen mellem England og Frankrig er bygget. Derfor tager hun på opdagelse i de dybe tunnelsystemer, og finder dybt nede i havet, et laboratorie hvor der med "The Hand of Rathmore"s kræfter, laves forsøg på mennesker og dyr. Lara får fat i artefacten, og beslutter sig for at finde gerningsmanden. Jagten tager hende gennem en zoologisk have i Frankrig, og ned i dybe franske grotter, hvor hun endelig mødes med gerningskvinden – Sophia Leigh, som også var med i Tomb Raider III. Lara tager kampen op mod Sophia, og ender med at forlade stedet med både livet i behold og artefacten intakt, i en luftballon styret af hendes butler Winston.

Gameplay 
The Lost Artefact er identisk med Tomb Raider III mht. både styring, grafik og engine. Til gengæld er Lost Artefact rost for at have langt mere interessante secrets, end dem i Tomb Raider III. I Lost Artefact er mange af de secrets der er skjult, små enestående eventyr i sig selv. Derudover er spillet også rost for at have kælet ekstra meget for detaljer, i form af objekter i de individuelle baner, og i flotte baggrunde. F.eks. har spillets første bane i Skotland, en gæsteoptræden af Loch Ness Uhyret, som flere gange kan ses svømme forbi i baggrunden.

Computerspil fra 2000
The Lost Artifact
Jill de Jong

Jill de Jong (født 2. februar 1982 i Hoogeveen, Holland) er en hollandsk fotomodel.

I 2002 blev hun valgt af Eidos som portræt til protagonisten Lara Croft i deres computerspilsserie Tomb Raider, mere specifikt blev der tale om Lara Croft Tomb Raider: The Angel of Darkness.

Referencer

Eksterne henvisninger 
 

Tomb Raider
Fotomodeller fra Nederlandene
Biblen (teaterstykke)

Biblen er et teaterstykke i skrako-formen, som blev afviklet på Nørrebro Teater i perioden 23. februar 2008 – 26. april 2008. Biblen er det første skrako-stykke, der er blevet filmet og udkommet på dvd.

Stykket gennemgår biblen, og dramatiserer visse skildringer, mens andre bliver diskuteret eller omtalt og der bliver draget paralleller til nutiden.
Stykket kom året efter de to komikere Brian Mørk og Christian Fuhlendorff havde lavet et standup-show med samme titel.

Medvirkende 
 Rune Klan
 Blæs Bukki
 Tue Track
 Linda P
 Jonatan Spang

Eksterne henvisninger 
 Forestillingens hjemmeside (fra archive.org)
 Anmeldelse Jyllands Posten

Skuespil fra Danmark
Skuespil fra 2008
Varde Gymnasium

Varde Gymnasium, etableret 1968, er et dansk gymnasium og hf-kursus, beliggende i Vardes nordlige udkant, ved skovbrynet. Skovbrynet er den sydlige del af skoven Lunden, hvor Troldhøjen ligger. Gymnasiet har ca. 700 elever.

Gymnasiet blev oprindelig etableret af Varde Kommune og havde i begyndelse til huse i midlertidige lokaler i midtbyen. I 1971 blev de nuværende bygninger indviet. I 1980 fulgte en udvidelse af bygningerne, således at skolen i dag råder over 9.375 kvm. Skolen blev fra 1970-2006 drevet af Ribe Amt, men er i dag i lighed med landets øvrige gymnasier en selvejende institution.

I anledning af Varde Gymnasiums 40 års jubilæum afholdtes der jubilæumsfest med gamle og nye elever d. 27. september 2008.

Elevorganisationer 

Varde Gymnasium har flere forskellige elevorganisationer, som styres af eleverne selv. Det ledende organ her er elevrådet.

Elevrådet består af én elev fra alle klasserne på tværs af årgangene samt fire elever, der vælges på stormødet i starten af skoleåret.

Warwath er skolens festkomité, der sørger for at få organiseret gymnasiefester og fredagscaféer. Warwath består af 21 elever fra skolen, som alle er blevet valgt ind af skolens elever på baggrund af auditioner.

OD (Operation Dagsværk) organiserer Varde Gymnasiums bidrag til årets Operation Dagsværk projekt.

Mercurius er skolebladet, hvor en række elever frivilligt bidrager til bladet ved at skrive artikler. Faste indslag her er Lederen, Frøsiden, Semisiden, Storkesiden, Kærestelisten og Citatlisten.

Sangsamlingsudvalget sørger for at arrangere sangsamlingsarrangementer. Også her sørger eleverne selv for det – her er der dog også et par lærere, som hjælper til. Sangsamling er der, hvor eleverne får lov at folde sig ud på scenen foran resten af skolens elever via sang og musik. Det faste indslag er et show kaldet Udfordringen, hvor klasserne har mulighed for at udfordre hinanden på tværs af årgangene.

Rektorer 
 Morten Müller
 Finn Olsen

Kendte studenter 
 1979: Christian Lund Jepsen, fhv. folketingsmedlem
 1986: Margrethe Vestager, politiker, fhv. minister og EU-kommisær
 ca. 2000: Mette Bluhme Rieck, journalist ved Danmarks Radio

Eksterne henvisninger 
 Claus Friisberg: Varde Gymnasium og HF-kursus 1968-1988. 52 sider.
 Kirsten Conradsen: Varde Gymnasium – de første 25 år – et jubilæumsskrift. 92 sider. 
 Varde Gymnasiums hjemmeside

Gymnasier i Danmark
Gymnasium
Etableret i 1968
Weiser

Weiser er en amerikansk by og administrativt centrum for det amerikanske county Washington County, i staten Idaho. I 2000 havde byen et indbyggertal på .

Ekstern henvisning 
 Weisers hjemmeside (engelsk) 

Byer i Idaho
Orofino

Orofino er en amerikansk by og administrativt centrum for det amerikanske county Clearwater County i staten Idaho. I 2000 havde byen et indbyggertal på .

Byer i Idaho
Medaljon

En medaljon kan være flere ting.

 medaljon (smykke) - et halssmykke eller en broche som i nogle tilfælde kan åbnes, og som indeholder et miniatureportræt
 medaljon (billede) - et rundt eller ovalt billede på feks. en vase eller et monument
 en medaljon kan være en lille skive stegt, fint kød feks. kalvemedaljon
Payette

Payette er en amerikansk by og administrativt centrum for det amerikanske county Payette County i staten Idaho. I 2000 havde byen et indbyggertal på .

Ekstern henvisning
Payettes hjemmeside (engelsk)

Byer i Idaho
Starogard Gdański

Starogard Gdański er by beliggende i det nordlige Polen tæt på Gdańsk.
Indbyggertallet er 47.932 (2007). Der er flere folkeskoler, og et gymnasium i byen.
Byen har en gammel bymidte med et torv.

Byer i Polen
Lewiston (Idaho)

Lewiston er en amerikansk by og administrativt centrum i det amerikanske county Nez Perce County, i staten Idaho. I 2006 havde byen et indbyggertal på .

Ekstern henvisning 
 Lewistons hjemmeside (engelsk)

Byer i Idaho
Gwynedd

Gwynedd er et walisisk grevskab, opkaldt efter et gammelt kongedømme af samme navn. Gwynedd er en af de største walisiske grevskaber efter areal, men er meget tyndt befolket. En relativt stor del af befolkningen taler walisisk.

Turisme er et vigtigt erhverv.
Gwynedd huser bl.a. huser nationalparken Snowdonia med Wales højeste bjerg.

Byer 
 Caernarfon: Hovedbyen i Gwynedd. Har en af Wales største fæstninger (Caernarfon Castle), hvor kroningen af Prinsen af Wales finder sted.
 Bangor: Det eneste universitet i Gwynedd ligger her.
 Blaenau Ffestiniog; Hovedbyen for Wales skiferindustri, men kun én mine er stadig i drift.
 Dolgellau: Har en guldmine, der stadig er i drift.
 Llanberis: Udgangspunkt for de fleste ture til toppen af bjerget Snowdonia.
 Porthmadog: Turistby og trafikknudepunkt ved sydvestkysten.

Gwynedd har et stort antal smalsporede jernbaner, de såkaldte "Great Little trains", der opereres af forskellige jernbaneklubber – enkelte kører med passagerer hele året.

I grevskabet ligger en del velbevarede normanniske borge, eksempelvis Harlech, Bangor og Conwy. Kong Edvards borge og bymure i Gwynedd er så unikke, at de i 1986 blev optaget på UNESCOs Verdensarvsliste.

Jernbanerne, de mange borge og andre historiske steder og den storslåede natur med Snowdonia i centrum gør Gwynedd til et velbesøgt turistmål for englændere.

Galleri

Referencer

Eksterne henvisninger 

Grevskaber i Wales
Gert Bjerregaard

Gert Bjerregaard (født 26. juni 1963) har været rådmand for Magistratsafdelingen for Børn og Unge i Aarhus Kommune, valgt for Venstre. I perioden 2006-09 var han rådmand for Sociale forhold og Beskæftigelse, men i forbindelse med at tidligere borgmester Louise Gade stoppede i Aarhus Byråd, overtog Bjerregaard Gades post som børn- og ungerådmand den 1. juni 2009.

Han er uddannet maskintekniker, men har i flere år drevet to bowlingcentre i Hadsten og Bjerringbro. Han har været medlem af Aarhus Byråd siden 1. januar 2002 og rådmand siden 1. januar 2006. Siden da har hans virksomhed været drevet af en bestyrer. I sin første byrådsperiode var han næstformand for Teknisk Udvalg og medlem af Skole- og Kulturudvalget.

Gert Bjerregaard har været formand for Det Regionale Udviklingsråd og for Det Lokale Beskæftigelsesråd. Han er desuden medlem af Det Regionale Beskæftigelsesråd og af Stefanshjemmets bestyrelse.

Under Louise Gades barselsorlov i 2007 fungerede Bjerregaard som byrådsgruppens politiske leder, og da Louise Gade meddelte, at hun havde besluttet ikke at genopstille til byrådet, blev han valgt som partiets nye borgmesterkandidat .

Bjerregaard har siden 2012 været folketingskandidat for Venstre i Aarhus .

Rådmand i Aarhus 
Gert Bjerregaard var i sin tid som rådmand løbet ind i flere kontroversielle sager, der har været årsag til skarp kritik.

Den mest kontroversielle sag, er sagen om den manglende tvangsfjernelse af Mads, som beskrevet i tv-udsendelsen "Mors lille dreng"

Eksterne henvisninger 
 Gert Bjerregaards hjemmeside
 Om Gert Bjerregaard på Aarhus Kommunes hjemmeside

Kilder 

Kommunalbestyrelsesmedlemmer fra Venstre
Medlemmer af Aarhus Byråd
Rådmænd i Aarhus
Folketingskandidater fra Venstre
Hailey

Hailey er en amerikansk by og administrativt centrum for det amerikanske county Blaine County, i staten Idaho. I 2000 havde byen et indbyggertal på .

Ekstern henvisning 
 Haileys hjemmeside (engelsk)

Byer i Idaho
Thomas Thorninger

Thomas Thorninger (født 20. oktober 1972) er en dansk tidligere professionel fodboldspiller. Født i Ringkøbing og søn af advokat Holger Thorninger.

Karriere 

Thomas Thorninger gik under tilnavnet "den smilende dræber", fordi han kunne virke selvudslettende og altid optrådte smilende. Men foran mål blev han af mange opfattet som farlig.

Thorninger indledte sin senior karriere i 1990 i Vejle Boldklub, hvor han spillede 51 kampe og scorede 13 mål. På den tid blev han regnet som et af dansk fodbolds største talenter. I VB gjorde Thorninger det så overbevisende, at han blev hentet tilbage til PSV Eindhoven, hvor han havde været en del af ungdomsafdelingen. Gennembruddet i PSV kom dog aldrig.

I 1994 vendte Thorninger tilbage til dansk fodbold og AGF. Og det var blandt andet på grund af hans mange mål, at AGF i 1996 var få sekunder fra at vinde DM-titlen. Den sæson blev Thorninger topscorer i Superligaen med 20 scoringer. Desuden vandt han samme år DBU's landspokalturnering med AGF.

Efter sit succesfulde ophold i AGF skiftede Thorninger til Perugia og derfra videre til FCK og Udinese Calcio inden han vendte tilbage til AGF.

Fodboldspillere fra Danmark
Fodboldspillere fra Vejle Boldklub
Personer fra Ringkøbing
Fritz Wehner

Fritz Wehner (født 31. december 1975), er en dansk danser, koreograf og musiker. 

Flere danske bands/artister har brugt Fritz Wehner som koreograf/danser/idemand. Blandt disse kan nævnes: Hampenberg, Me & My, Tiggy, Zindy, Sound of Seduction, Pakito, Camille Jones, Run4Fun, Yaki-Da, Ann Lee, Samantha Fox, Cut'N'Move, Los Umbrellos, Cargo, Hit'n'Hide, Infernal, Jacki Graham, Jox, Aqua, Space Brothers, Zoom, Anna David, Niklas, Fætr, Albert Dyrlund.  

Wehner har en national og international karriere, som har ført ham verden rundt med forskellige shows, bl.a. verdens største live Tv-show "Miss World Final" med ikke færre end 400 mio. seere.

Herudover er Fritz afvikler/koreografen/idemand ved nationale og internationale modeshows og var bl.a. en af hovedkræfterne bag opstarten af Show Academy. 

I 1999 startede han sideløbende med dansen som tourmanager for forskellige danske og udenlandske bands. Heriblandt nogle af ovenstående men også navne som Niklas, Joey Moe. Efter tiden med Hampenberg, startede han bandet Yellov som hurtigt opnåede hitlisteplaceringer på bl.a. dancecharten.

Indenfor dansens verden startede han i 2007 danseskolen Love2dance. Love2dance har dansestudier i Solrød, Køge, Lyngby, Gladsaxe, Rødovre, Ishøj og Ølstykke.  

Love2dance blev "dansepartner" i 2016 på Vi Elsker 90érne og leverer dansere og shows til indenlandske og udenlandske artister i samarbejde med Vi Elsker 90érne. 

15/3-2016 fik Fritz Wehner sønnen Alexander Ziggy Dyring Wehner, sammen med Julie Dyring.

Eksterne henvisninger 
 Profil på myspace 

Dansere fra Danmark
Musikere fra Danmark
Koreografer fra Danmark
Kaj Johansen (fodboldspiller)

Kaj Johansen (født 11. februar 1932, død 1. december 2018) var en dansk fodboldspiller fra Vejle Boldklub. Efter sin aktive karriere var han kendt som holdleder på landhold i 1980'erne, hvor Sepp Piontek var landstræner.

Karriere 
Kaj Johansen spillede hele sin karriere som forsvarsspiller i Vejle Boldklub. I en ti-årig periode fra 1951-1961 spillede han 220 kampe, men opnåede aldrig at score et mål. Til gengæld oplevede han mange store triumfer i tiden som VB-spiller. 

Den 22. maj 1952 var Kaj Johansen en del af holdet, der sikrede VB oprykning til 2. division, og den 10. juni 1956 var han med til at spille VB op i 1. division. 

I 1958 kom højdepunktet i karrieren, da VB, med Kaj Johansen i forsvaret, vandt både Danmarksmesterskabet og DBU's landspokalturnering. Triumfen blev fulgt op med endnu en pokalsejr i 1959.

Karriereoverblik 
 Klubber: Vejle Boldklub
 Kampe: 220 (0)
 Oprykning til 2. division
 Oprykning til 1. division

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Helnæs Bugt

Helnæs Bugt er et farvand i Det Sydfynske Øhav, som afgrænses af øen Helnæs mod vest, Agernæs mod nordvest, Horne Land mod syd og ellers Fyns kyst mod nord og øst. Mod nord ligger Brunshuse, mod sydvest Bøjden, mens Faldsled ligger mod øst. Omtrent midt i bugten ligger øen Illum. Bugten dækker et areal på ca. 50 km².

Bugter i Danmark
Fyn
Lokaliteter i Assens Kommune
Sydfynske Øhav
Ib Jacquet

Ib Sigfred Jacquet (født 12 april 1956) er en tidligere dansk professionel fodboldspiller.

Karriere 

Ib Jacquet debuterede for Vejle Boldklub i 1975. Som Vejle-spiller var han med til at vinde det  danske mesterskab i 1984 og  DBU's pokalturnering i både 1977 og 1981. I alt spillede han 210 kampe for Vejle Boldklub. Med 81 mål er han den syvende mest scorende VB-spiller gennem tiderne.

I perioden 1978-1981 spillede Ib Jacquet som professionel i FC Antwerpen. Efterfølgende vendte han tilbage til barndomsklubben i Vejle, hvor han afsluttede karrieren den 22. maj 1986 med en kamp mod Esbjerg fB, som VB vandt 4-1.

I 1982 blev Jacquet topscorer i den bedste danske række med 20 scoringer. 

Ib Jacquet var en af dansk fodbolds sjoveste angribere i 1970'erne og 1980'erne. I hans bedste perioder virkede det som om, han kunne score på alle chancer og fra de mest umulige vinkler.

FFIB 

En vejlensisk serieklub, FFIB, er opkaldt efter den gamle målkonge. På FFIB's hjemmeside hædres Ib Jacquet for hans direkte og angrebslystne spillestil:

Æren er faldet på Ib Jacquet – manden med det velklingende navn og knaldhårde skud – da han i vores erindring står for den lige vej mod mål. Ikke så meget fedten – men hug på mål første gang FFIB

Kilder / eksterne henvisninger 
 Vejle Boldklub
 FFIB 
 

Fodboldspillere fra Danmark
Fodboldspillere fra Vejle Boldklub
Henrik Risom

Henrik Risom (født 24. juli 1968) er en tidligere dansk professionel fodboldspiller. Hans foretrukne position var højre back.

Den aktive karriere 

Henrik Risom stoppede sin aktive karriere som fodboldspiller i 2002 som 34-årig. En karriere, der startede i Vejle Boldklub og fortsatte i Lyngby Boldklub, Dynamo Dresden, OB, Silkeborg IF, Vejle Boldklub, Stoke City og AGF. Henrik Risom nåede at spille ni landskampe i perioden 1989-92.

Risom var kendt som en offensiv back, der var god til at gå med i spillet op ad banen. Det skyldes måske, at han i karrierens begyndelse ofte dækkede den højre midtbane. I dag er Henrik Risom tilbage i Vejle Boldklub – som oldboysspiller.

Nuværende karriere 

Jobbet står stadig på fodbold, for forsvarsspilleren blev kort efter den aktive karrieres slutning ansat i agentfirmaet Euro Connections, der drives af Ivan Benes og sønnen Ivan Marco Benes.

Henrik Risom er sportsdirektør og undersøger det danske og udenlandske marked for talenter og spillere til stalden.

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Lyngby Boldklub
Fodboldspillere fra Dynamo Dresden
Fodboldspillere fra Odense Boldklub
Fodboldspillere fra Silkeborg IF
Fodboldspillere fra Stoke City F.C.
Fodboldspillere fra AGF